***Larrousse Formula One*** ir bijusī sacīkšu komanda, kuru 1987. gadā dibināja bijušais sacīkšu braucējs Žerārs Laruss un Didjē Kalmels. Komanda bāzējās Antonī, Parīzes dienvidu priekšpilsētā. Komanda piedalījās Formula 1 sacīkstēs no 1987. gada līdz 1994. gadam un komandas labākais rezultāts bija 3. vieta, kura tika izcīnīta 1990. gada Japānas *Grand Prix*.

Formula 1
---------

### Lola šasija (1987—1991)

*Larrousse* pasūtīja *Lola* kompānijai formulas šasiju un rezultāts bija **LC87**, kuru bija projektējuši Ēriks Brodlijs un Ralfs Belamī. Šasija tika aprīkota ar *Cosworth* DFZ V8 dzinēju.

1987. gada sezonu komanda sāka ar vienu formulu, kuru pilotēja francūzis Filips Alio, bet Janniks Dalmā pievienojās komandai sezonas izskaņā ar otru formulu. Komandai bija noslēgts 3 gadu sadarbības līgums ar *Lola* kompāniju, kā arī noslēgts līgums ar bijušo *Zakspeed* komandas tehnisko darbinieku Krisu Mērfiju, kurš palīdzētu šasijas konstruēšanā. Tika noslēgts līgums ar *Lamborghini* par V12 dzinēju piegādi 1989. gadam.

1988. gada septembrī komandai pievienojās franču inženieris Žerārs Dikarūžs, bet 1989. gada pavasarī no komandas aizgāja Didjē Kalmels, kuram bija radušās problēmas ar likumu.

1989. gadā komandā palika F.Alio, bet J.Dalmā, kurš bija saslimis ar leģionāru slimību tika atbrīvots pēc Kanādas *Grand Prix* un viņa vietu ieņēma debitants Ēriks Bernārs, bet vēlāk no *Tyrell* komandas aizgājušais Mikele Alboreto. Gada beigās 50% no komandas akcijām tika pārdotas japāņu uzņēmumam *Espo Corporation* un kā pilots tika nolīgts Aguri Suzuki, kura komandas biedrs būtu Ēriks Bernārs. Tajā pašā laikā komanda devās uz jaunu bāzes vietu. No Antonī, uz vietu netālu no Pola Rikāra trases.

1990. gads bija komandas labākā sezona Formulā 1, jo A. Suzuki izcīnīja goda pjedestālu Japānas *Grand Prix*, bet komanda 6. vietu konstruktoru kausa ieskaitē. Pēc tam komandas lietas sāka virzīties ne tā kā to komanda vēlējās. *Lamborghini* lauza līgumu par dzinēju piegādi, jo izvēlējās sadarboties ar *Ligier* komandu. *FIA* atņēma komandai izcīnītos punktus, jo komanda savu formulu šasijas bija uzrādījusi kā pašas ražotas, taču tās izgatavoja *Lola* kompānija Lielbritānijā. Kaut gan komanda oficiāli zaudēja visus 1990. gadā izcīnītos punktus, tomēr komanda paturēja naudu par izcīnītajām vietām čempionātā un tai nevajadzētu piedalīties priekškvalifikācijas sesijās nākamajā sezonā.

1991. gadā komanda noslēdza līgumu ar dzinēju piegādātāju *Hart*, taču japāņu kompānija *Espo* pameta komandu un komandai sākās finansiālas grūtības. Neskatoties uz grūto finansiālo situāciju komandai izdevās radīt relatīvi ātru formulu, kura stabili cīnījās ar Formula 1 vidusmēra komandām, ja vien neradās tehniskas problēmas vai piloti nepieļāva kļūdas. Sezonas pirmajā sacīkstēs Fīniksas ielu trasē, A. Suzuki izcīnīja 6. vietu, taču turpmāk sezonas gaitā nefinišēja ne reizi. Līdzīga sezonas gaita izvērtās arī komandas otram pilotam E. Bernāram, kurš arī tikai vienu reizi izcīnīja punktus – 6.vieta Meksikas *Grand Prix*. Sezonas pēdējā posmā E. Bernārs piedzīvoja smagu avāriju Japānas *Grand Prix*, kurā guva smagu kājas lūzumu. Pēc šīs avārijas viņš sacīkstēs atgriezās 1994. gadā *Ligier* komandas sastāvā. Beļģis Bertrāns Gašo aizstāja savainoto pilotu sezonas pēdējā posmā Austrālijas *Grand Prix*.

Sezonas beigās komandas situācija vēl vairāk pasliktinājās. Apvienošanās sarunas ar AGS komandu izjuka un komandu pameta *Hart* un *Lola* kompānijas, par kuru pakalpojumiem komanda nebija norēķinājusies.

### Venturi šasija (1992)

1991. gada rudenī Žerārs Larouse parakstīja līgumu ar Robinu Hērdu, kurš kļuva par komandas F1 šasijas konstruktoru. 65% no komandas ieguva Venturi auto kompānija. Tika parakstīts jauns dzinēju piegādes līgums ar *Lamborghini* un par pilotiem tika nolīgti Bertrāns Gašo un Ukijo Katajama. Vienīgais punkts sezonā tika izcīnīts Monako *Grand Prix*, kurā B. Gašo finišēja 6. vietā. Tāpat abi komandas biedri divas reizes sezonas gaitā izraisīja savstarpējas sadursmes – Kanādas *Grand Prix* un Japānas *Grand Prix*.

1992. gada septembrī *Venturi* pārdeva savas akcijas *Comstock* kompānijai, kuras īpašnieks bija vācietis Rainers Valdorfs. Valdorfs, kura īstais vārds bija Klauss Valcs, bija izsludināts meklēšanā vairākās Eiropas valstīs, saistībā ar četru cilvēku slepkavībām. Pēc aizbēgšanas no Francijas viņš tika nogalināts kādā Vācijas viesnīcā pēc 9 stundu apšaudes ar policiju.

### Larrousse šasija (1993—1994)

1994. gadā notika komandas reorganizācija. Nespējot noslēgt līgumu ar *Peugeot* par dzinēju piegādi, tika noslēgts līgums ar *Ford*. Par sponsoru kļuva milzīgā *Danone* kompānija, dēļ kuras komanda startēja ar diviem dažādiem formulas krāsojumiem: *Tourtel* krāsās valstīs, kurās bija aizliegta alkohola reklāma, bet sarkanajās un baltajās *Kronenbourg* krāsās citur. Filips Alio tika nomainīts ar Olivjē Beretu, bet Ēriks Komā saglabāja savu vietu no iepriekšējās sezonas. Visu sezonu komandai bija problēmas ar formulas izturību. E. Komā izcīnīja komandas vienīgos punktus, tas notika Klusā okeāna *Grand Prix* un Vācijas *Grand Prix*. O. Beretas labākais rezultāts bija 7. vieta Vācijā.

Tiklīdz komandai radās problēmas ar naudu, tā nolīga maksātspējīgākus pilotus, bijušos komandas veterānus F. Alio un J. Dalmā, kā arī debitantus Hideki Nodu un Žanu Denī Deletrā.

### Komandas sabrukums

Formulu 1995. gadam projektēja Robins Hērds, taču tā netika pabeigta, jo komandai pietrūka finanšu līdzekļi. Komandas pieteikumā 1995. gadam, kā pilots bija norādīts Ēriks Komā. Divas nedēļas pirms jaunās sezonas sākuma tika paziņots, ka komanda nav saņēmusi finansiālo palīdzību no Francijas valdības. Komanda nolēma izlaist pirmos sezonas posmus, kuri norisinājās Brazīlijā un Argentīnā. *Ford* kompānija atteicās piegādāt dzinējus bez priekšapmaksas. *Petronas* sponsornauda bija atkarīga no tā vai komanda piedalīsies sacīkstēs. Pirms Sanmarīno *Grand Prix*, tika paziņots, ka komanda atsauc savu dalību no čempionāta un, ka plāno atgriezties 1996. gadā, taču tas nenotika.

Sportkāru sacensības
--------------------

Pēc dalības izbeigšanas Formula 1, komanda piedalījās GT sacīkstēs, taču panākumus neguva.

Formula 1 rezultāti
-------------------

| **Gads** | **Šasija** | **Dzinējs(i)** | **Rieps** | **Piloti** | **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** | **15** | **16** | **Punkti** | **Vieta** |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1987 | Lola LC87 | Ford V8 | **G**
 |  | BRA | SMR | BEL | MON | DET | FRA | GBR | GER | HUN | AUT | ITA | POR | ESP | MEX | JPN | AUS | **3** | **9. vieta** |
| Janniks Dalmā |  |  |  |  |  |  |  |  |  |  |  |  |  | 9 | 14 | 5\* |
| Filips Alio |  | 10 | 8 | Izst | Izst | Izst | Izst | 6 | Izst | 12 | Izst | Izst | 6 | 6 | Izst | Izst |
| 1988 | Lola LC88 | Ford V8 | **G**
 |  | BRA | SMR | MON | MEX | CAN | DET | FRA | GBR | GER | HUN | BEL | ITA | POR | ESP | JPN | AUS | **0** | **-** |
| Janniks Dalmā | Izst | 12 | 7 | 9 | NK | 7 | 13 | 13 | 19 | 9 | Izst | Izst | Izst | 11 |  |  |
| Aguri Suzuki |  |  |  |  |  |  |  |  |  |  |  |  |  |  | 16 |  |
| Pjērs Anrī Rafanels |  |  |  |  |  |  |  |  |  |  |  |  |  |  |  | NK |
| Filips Alio | Izst | 17 | Izst | Izst | 10 | Izst | Izst | 14 | Izst | 12 | 9 | Izst | Izst | 14 | 9 | 10 |
| 1989 | Lola LC88BLola LC89 | Lamborghini V12 | **G**
 |  | BRA | SMR | MON | MEX | USA | CAN | FRA | GBR | GER | HUN | BEL | ITA | POR | ESP | JPN | AUS | **1** | **15. vieta** |
| Janniks Dalmā | NK | Izst | NK | NK | NK | NK |  |  |  |  |  |  |  |  |  |  |
| Ēriks Bernārs |  |  |  |  |  |  | 11 | Izst |  |  |  |  |  |  |  |  |
| Mikele Alboreto |  |  |  |  |  |  |  |  | Izst | Izst | Izst | Izst | 11 | NPK | NPK | NPK |
| Filips Alio | 12 | Izst | Izst | Izst | Izst | Izst | Izst | Izst | Izst | NPK | 16 | Izst | 9 | 6 | Izst | Izst |
| 1990 | Lola LC89BLola LC90 | Lamborghini V12 | **G**
 |  | USA | BRA | SMR | MON | CAN | MEX | FRA | GBR | GER | HUN | BEL | ITA | POR | ESP | JPN | AUS | **11** | **6. vieta** |
| Ēriks Bernārs | 8 | Izst | 13 | 6 | 9 | Izst | 8 | 4 | Izst | 6 | 9 | Izst | Izst | Izst | Izst | Izst |
| Aguri Suzuki | Izst | Izst | Izst | Izst | 12 | Izst | 7 | 6 | Izst | Izst | Izst | Izst | 14 | 6 | 3 | Izst |
| 1991 | Lola LC91 | Ford V8 | **G**
 |  | USA | BRA | SMR | MON | CAN | MEX | FRA | GBR | GER | HUN | BEL | ITA | POR | ESP | JPN | AUS | **2** | **11. vieta** |
| Ēriks Bernārs | Izst | Izst | Izst | 9 | Izst | 6 | Izst | Izst | Izst | Izst | Izst | Izst | NK | Izst | NK |  |
| Bertrāns Gašo |  |  |  |  |  |  |  |  |  |  |  |  |  |  |  | NK |
| Aguri Suzuki | 6 | Izst | Izst | Izst | Izst | Izst | Izst | Izst | Izst | Izst | NK | NK | Izst | NK | Izst | NK |
| 1992 | Venturi LC92 | Lamborghini V12 | **G**
 |  | RSA | MEX | BRA | ESP | SMR | MON | CAN | FRA | GBR | GER | HUN | BEL | ITA | POR | JPN | AUS | **1** | **11. vieta** |
| Bertrāns Gašo | Izst | 11 | Izst | Izst | Izst | 6 | DK | Izst | Izst | 14 | Izst | 18 | Izst | Izst | Izst | Izst |
| Ukijo Katajama | 12 | 12 | 9 | NK | Izst | NPK | Izst | Izst | Izst | Izst | Izst | 17 | 9 | Izst | 11 | Izst |
| 1993 | Larrousse LH93 | Lamborghini V12 | **G**
 |  | RSA | BRA | EUR | SMR | ESP | MON | CAN | FRA | GBR | GER | HUN | BEL | ITA | POR | JPN | AUS | **3** | **10. vieta** |
| Filips Alio | Izst | 7 | Izst | 5 | Izst | 12 | Izst | 9 | 11 | 12 | 8 | 12 | 9 | 10 |  |  |
| Tošio Sudzuki |  |  |  |  |  |  |  |  |  |  |  |  |  |  | 12 | 14 |
| Ēriks Komā | Izst | 10 | 9 | Izst | 9 | Izst | 8 | 16 | Izst | Izst | Izst | Izst | 6 | 11 | Izst | 12 |
| 1994 | Larrousse LH94 | Ford V8 | **G**
 |  | BRA | PAC | SMR | MON | ESP | CAN | FRA | GBR | GER | HUN | BEL | ITA | POR | EUR | JPN | AUS | **2** | **11. vieta** |
| Olivjē Bereta | Izst | Izst | Izst | 8 | Izst | Izst | Izst | 14 | 7 | 9 |  |  |  |  |  |  |
| Filips Alio |  |  |  |  |  |  |  |  |  |  | Izst |  |  |  |  |  |
| Janniks Dalmā |  |  |  |  |  |  |  |  |  |  |  | Izst | 14 |  |  |  |
| Hideki Noda |  |  |  |  |  |  |  |  |  |  |  |  |  | Izst | Izst | Izst |
| Ēriks Komā | 9 | 6 | Izst | 10 | Izst | Izst | 11 | Izst | 6 | 8 | Izst | 8 | Izst | Izst | 9 |  |
| Žans Denī Deletrā |  |  |  |  |  |  |  |  |  |  |  |  |  |  |  | Izst |

Atsauces
--------

1. ↑  «F1 - Grandprix.com > Features > News Feature > Formula 1 and crime». Arhivēts no oriģināla, laiks: 2008. gada 19. novembrī. Skatīts: 2009. gada 4. aprīlī.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Formula 1 autosacīkšu komandas |
| --- |
|  |
| 

|  Pašreizējās Formula 1 autosacīkšu komandas (2022) |
| --- |
|  |
| Alfa Romeo ·  AlphaTauri ·  Alpine ·  Aston Martin ·  Ferrari ·  Haas ·  McLaren ·  Mercedes ·  Red Bull ·  Williams |

 |
|  |
| 

|  Bijušās Formula 1 autosacīkšu komandas (1950—2021) |
| --- |
|  |
| AFM ·  AGS ·  Alta ·  Amon ·  Andrea Moda ·  Apollon ·  Arrows ·  Arzani-Volpini ·  Aston-Butterworth · ATS (Itālija) ·  ATS (Vācija) ·  BAR ·  Behra-Porsche ·  Bellasi ·  Benetton ·  BMW Sauber ·  Boro ·  Brabham ·  Brawn ·  BRM ·  BRP ·  Bugatti ·  Caterham ·  Cisitalia ·  Coloni ·  Connaught ·  Connew ·  Cooper ·  Cosworth ·  Dallara ·  De Tomaso ·  Delahaye ·  Derrington-Francis ·  Dome ·  Eagle ·  Eifelland ·  Emeryson ·  EMW ·  ENB ·  Ensign ·  ERA ·  EuroBrun ·  Ferguson ·  FIRST ·  Fittipaldi ·  Fondmetal ·  Footwork ·  Force India ·  Forti ·  Frazer Nash ·  Fry ·  Gilby ·  Gordini ·  Greifzu ·  Hesketh ·  Hill ·  Honda · HRT ·  HWM ·  Jaguar ·  JBW ·  Jordan ·  Kauhsen ·  Klenk ·  Kojima ·  Kurtis Kraft ·  Lancia ·  Larrousse ·  LDS ·  LEC ·  Leyton House ·  Life ·  Ligier ·  Lola ·  Lotus · Lotus ·  Lyncar ·  Maki ·  March ·  Martini ·  Marussia ·  Maserati ·  Matra ·  McGuire ·  Mercedes-Benz ·  Merzario ·  Midland ·  Minardi ·  Modena ·  Onyx ·  OSCA ·  Osella ·  Pacific ·  Parnelli ·  Penske ·  Phoenix ·  Porsche ·  Prost ·  RAM ·  Rebaque · Renault F1 ·  Reynard ·  Rial · Sauber ·  Scarab ·  Scirocco ·  Shadow ·  Shannon ·  Simtek ·  Spirit ·  Stebro ·  Stewart ·  Super Aguri ·  Surtees ·  Spyker ·  Talbot ·  Talbot-Lago ·  Tec-Mec ·  Tecno ·  Theodore ·  Token ·  Toleman · Toro Rosso ·  Toyota ·  Trojan ·  Tyrrell ·  Vanwall ·  Veritas ·  Williams (FWRC) ·  Wolf ·  Zakspeed |
|  |
| Lai gan Pasaules čempionāta sacīkstes 1952. un 1953. gadā tika rīkotas pēc Formula 2 noteikumiem, konstruktori, kas piedalījās šajā laikā tiek iekļauti, lai saglabātu secību. Komandas, kuras piedalījās tikai Indy 500 sacīkstēs no 1950. līdz 1960. gadam, nav iekļautas. |

 |

 |